CELEX: 62018TN0567
Language: da
Date: 2018-09-21 00:00:00
Title: Sag T-567/18: Sag anlagt den 21. september 2018 — VE mod ESMA

3.12.2018   
            
            
               DA
            
            
               Den Europæiske Unions Tidende
            
            
               C 436/54
            
         
      Sag anlagt den 21. september 2018 — VE mod ESMA
      (Sag T-567/18)
      (2018/C 436/76)
      Processprog: engelsk
      
         Parter
      
      
         Sagsøger: VE (ved advokaterne N. Flandin og L. Levi)
      
         Sagsøgt: Den Europæiske Værdipapirtilsynsmyndighed (ESMA)
      
         Sagsøgerens påstande
      
      
                  —
               
               
                  Annullation af ESMA’s afgørelse af 11. juni 2018 om afslag på den af sagsøgeren indgivne klage over ESMA’s afgørelse af 14. november 2017, hvorved sagsøgerens ansættelse ved ESMA bringes til ophør.
               
            
                  —
               
               
                  Om fornødent ligeledes annullation af ESMA’s afgørelse af 14. november 2017.
               
            
                  —
               
               
                  Sagsøgte tilpligtes at betale erstatning for det af sagsøgeren lidte ikke-økonomiske tab.
               
            
                  —
               
               
                  ESMA tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført seks anbringender.
      
                  1.
               
               
                  Første anbringende om, at sagsøgeren ikke har modtaget nogen meddelelse om afgørelsen om at bringe hans ansættelseskontrakt til ophør inden for den fastsatte opsigelsesperiode, som defineret i hans kontrakt.
               
            
                  2.
               
               
                  Andet anbringende om tilsidesættelse af retten til at blive hørt.
               
            
                  3.
               
               
                  Tredje anbringende om tilsidesættelse af begrundelsespligten, jf. artikel 41, stk. 2, i Den Europæiske Unions charter om grundlæggende rettigheder, hvorefter forvaltningen har pligt til at begrunde sine beslutninger.
               
            
                  4.
               
               
                  Fjerde anbringende om forkert retligt grundlag for afgørelsen om afslag på sagsøgerens ansøgninger samt for afgørelsen om at bringe hans kontrakt til ophør, eftersom begge er baseret på bedømmelsesrapporten for 2016, som er behæftet med åbenbart urigtige skøn.
               
            
                  5.
               
               
                  Femte anbringende om tilsidesættelse af proportionalitetsprincippet.
               
            
                  6.
               
               
                  Sjette anbringende om tilsidesættelse af sagsøgtes omsorgspligt, henset til sagsøgerens helbredsproblemer og hans generelle arbejdsvilkår.